ออกดีกว่า
โดย...ทีมข่าวการเงินโพสต์ทูเดย์
30 ก.ย. 2559

โดย...ทีมข่าวการเงินโพสต์ทูเดย์
สมคิด จาตุศรีพิทักษ์ รองนายกรัฐมนตรี ยังไม่ท้อแม้ว่าผลการจัดอันดับขีดความสามารถการแข่งขันทางเศรษฐกิจของเวิลด์ อีโคโนมิก ฟอรั่ม อันดับของไทยตกลงมา 2 อันดับ เพราะหันไปมองเพื่อนบ้านล้วนตกลงมากกว่าไทย ไม่ว่าจะเป็นมาเลเซียตกไป 7 อันดับ ฟิลิปปินส์ตกไป 10 อันดับ อินโดนีเซียและเวียดนามตกไป 4 อันดับ และลาวตกลงไป 10 อันดับ
สำหรับรายละเอียดของการจัดอันดับ เรื่องการพัฒนาเศรษฐกิจของไทยเพิ่มขึ้น 10 อันดับ จากอันดับที่ 27 มาอยู่ที่ 13 ถือว่าน่าเชื่อใจที่ทำงานหามรุ่งหามค่ำออกมาตรการดูแลเศรษฐกิจร้อยแปดพันเก้าถือว่าได้ผล ทำให้หายเหนื่อยไปเป็นกอง
แต่ที่น่าน้อยใจคืออันดับการพัฒนาโครงสร้างพื้นฐานยังไม่ปรับตัวดีขึ้น แต่เชื่อว่าปีหน้าอันดับจะดีขึ้นอย่างแน่นอน เพราะมีการเร่งลงทุนโครงสร้างพื้นฐานด้านคมนาคมขนส่งและด้านเทคโนโลยีสารสนเทศ หากอันดับไม่ดีขึ้นเห็นทีต้องขอออกจากการจัดอันดับเสียแล้ว ที่พูดไม่ได้ขู่แค่เหนื่อยใจเท่านั้นครับ